Тържество в края на 2 клас

Измина се и таз година вече,

зад нас началото остана надалече.

И с всеки нов учебен ден,

Животът ни е с нещо променен.

Изучихме кои са думи-съществителни,

написахме и доста удивителни.

Знаем,че щом изречението съобщава,

правилото казва: Точка се поставя!

Че прилагателното дума-признак е, четем,

в словосъчетание със съществителното е в тандем.

Зададен ли е писмено въпрос? -

Въпросителният знак във края е на пост!

Глаголът означава действие.

Пиша, уча, зная, утвърждавам,

синоним на мързел е „бездействие”

в училище аз много научавам.

Със свои думи аз вече преразказвам

интересни случки в приказка и разказ,

забавни текстове в редици съчинявам

съсредоточен съм постоянно в час.

Мога да напиша и покана,

да правя рими за стихотворение,

писмо да сътворя до мама,

за карнавал ще спретна и съобщение.

Ако по смисъл думи свържа

изречение аз правя, няма да се сдържам.

Когато изреченията правят текст,

те смислено са подредени в точен ред.

За да пишеш вярно под диктовка

е нужно правилата да се помнят.

Главна буква,запетая….всеки охка,

думи за проверка из главата ти се гонят.

Литературата е нашето богатство:

басни,стихове,народни песни,

гатанки и приказки от странство

правят часовете интересни.

Сложни са уроците по БЕЛ.

Трябва винаги и всичко да си чел!

Ние, учениците от втори клас

с успехите си хвалим се пред Вас!

Как сложно е да учиш математика,

по-трудна е от българска граматика.

Събиране, изваждане, деление,

да знаеш табличното умножение…

Числата подредихме чак до 100,

със тях решавахме задачи,

единици, десетици, минус, ”по”

понякога ни идваше да плачем.

При действията, четири, математични

всяко число си има свое име.

Имената са съвсем различни

всяко казва:”Ако искаш,потърси ме!”

От сбора ще извадим събираемо известно

и ще открием друго-неизвестно.

Ако пък търсим множител в задача,

произведение ще трябва да делим удачно!

Разликата получава се от умаляемо и умалител.

Частното пък- от делимото със делител.

В сбора се съдържат събираеми.

Произведението е от множители, уважаеми!

Ако задачата написана е в текст,

четем внимателно, не бързаме и мислим

какво е дадено във всеки ред,

какво да търсим, пресмятаме и пишем.

Познавам аз и фигури геометрични.

Мога лесно обиколка да намирам,

ако страните в триъгълника са различни

три страни ще трябва да събирам.

Ако пък фигурата е квадрат-

еднакви четири са дължините,

не трябва вече да събирам, брат,

по-лесно е със четири да умножите.

На правоъгълника правим обиколка,

като събираме страни по двойки.

По-трудно е решението на обратно,

страна да търсим с правилото златно.

Научихме и за околния ни свят,

разбрахме за роднини и родина.

Как да постъпим при среща с непознат,

как безопасно пътя да преминем.

Че важна за растението е средата,

в която то расте, цъфти и прецъфтява,

че светлината, въздухът, водата

му дават сили да се справя.

Че корен има и стъбло с листа,

възможно е и плодове да дава,

че храни се със вещества в пръстта,

самичко бори се да оцелява.

И животните са част от живата природа

Те в парка, в двора и в гората са навред,

науката разделя ги и по порода

те дават ни месо, яйца и мед.

Аз знам, че моята родина е България,

че малка е земя, като една човешка длан,

но и дори на двете полушария

гордея се,че българин съм зван!

Брой голям учебни часове,

но за нас са ценни, интересни

понякога е трудно, има стресове,

но разтоварваме със смях и песни.

Обичаме гимнастика, да тичаме, играем,

да рисуваме, изрязваме, лепим, чертаем.

И ето днес-в последния учебен майски ден

от настъпваща ваканция е всеки вдъхновен!

Довиждане си казваме с усмивка

ще отпочинем в тези летни дни,

че много сладка е безгрижната почивка

приятелю, със мен и ти тръгни!!!

24.04.2014г.

Автор:Таня Маркова Иванова